મુખ્ય પ્રધાન દેવેન્દ્ર ફડણવીસે અગાઉ કરેલા પ્રસ્તાવના જવાબમાં તાજેતરમાં ટેક્સ્ટાઇલ પ્રધાન સ્મૃતિ ઇરાનીએ પત્ર પાઠવીને જવાબ આપ્યો હતો કે મુંબઈની મોટા ભાગની ખાનગી મિલોની જમીનો વિકસિત થઇ ચૂકી છે, હવે જે મિલોની જમીનો બાકી છે તે બંધ પડેલી લગભગ તમામ મિલો અને તેની જમીનો નૅશનલ ટેક્સ્ટાઇલ કૉર્પોરેશન (એનટીસી)ની માલિકીની છે. મુંબઈમાં બાકી રહેલી કુલ સાતમાંથી પાંચ મિલો એનટીસીની છે, તેથી રાજ્ય સરકારનો પ્રસ્તાવ સ્વીકારવામાં આવે તો હવે કેન્દ્રની જમીન સાથે ભેદભાવ કરવા બરાબર થશે, એવો આક્ષેપ પણ આ પત્રમાં કરાયો છે.